
DĖL LIETUVOS RESPUBLIKOS VYRIAUSYBĖS 2001 M. LIEPOS 3 D. NUTARIMO NR. 831 „DĖL VALSTYBĖS INSTITUCIJŲ ĮGALIOTŲ ASMENŲ ATSTOVAVIMO ĮMONIŲ BANKROTO IR RESTRUKTŪRIZAVIMO PROCESUOSE TVARKOS APRAŠO, BANKRUTUOJANČIOS IR BANKRUTAVUSIOS ĮMONĖS TURTO PARDAVIMO IŠ VARŽYTYNIŲ TVARKOS APRAŠO PATVIRTINIMO IR LIETUVOS RESPUBLIKOS VYRIAUSYBĖS 2000 M. GRUODŽIO 15 D. NUTARIMO NR. 1458 „DĖL VALSTYBĖS RINKLIAVOS OBJEKTŲ SĄRAŠO, ŠIOS RINKLIAVOS DYDŽIŲ IR MOKĖJIMO IR GRĄŽINIMO TAISYKLIŲ PATVIRTINIMO“ PAPILDYMO“ PAKEITIMO

2008 m. sausio 16 d. Nr. 60

Vilnius

Lietuvos Respublikos Vyriausybė nutaria:

Pakeisti Lietuvos Respublikos Vyriausybės 2001 m. liepos 3 d. nutarimą Nr. 831 „Dėl Valstybės institucijų įgaliotų asmenų atstovavimo įmonių bankroto ir restruktūrizavimo procesuose tvarkos aprašo, Bankrutuojančios ir bankrutavusios įmonės turto pardavimo iš varžytynių tvarkos aprašo patvirtinimo ir Lietuvos Respublikos Vyriausybės 2000 m. gruodžio 15 d. nutarimo Nr. 1458 „Dėl valstybės rinkliavos objektų sąrašo, šios rinkliavos dydžių ir mokėjimo ir grąžinimo taisyklių patvirtinimo“ papildymo“ (Žin., 2001, Nr. 58-2090; 2003, Nr. 111-4945; 2006, Nr. 44-1601):

1. Įrašyti nutarimo antraštėje po žodžio „bankrutuojančios“ vietoj žodžio „ir“ žodį „ar“. 

2. Įrašyti 1.2 punkte vietoj žodžio „ir“ žodį „ar“.

3. Nurodytuoju nutarimu patvirtintą Bankrutuojančios ir bankrutavusios įmonės turto pardavimo iš varžytynių tvarkos aprašą išdėstyti nauja redakcija (pridedama).

Ministras Pirmininkas
Gediminas Kirkilas

Ūkio ministras
Vytas Navickas

PATVIRTINTA
Lietuvos Respublikos Vyriausybės
2001 m. liepos 3 d. nutarimu Nr. 831
(Lietuvos Respublikos Vyriausybės
2008 m. sausio 16 d. nutarimo Nr. 60
redakcija)

Bankrutuojančios AR bankrutavusios įmonės turto 
pardavimo iš varžytynių tvarkos APRAŠAS

I. BENDROSIOS NUOSTATOS

1. Bankrutuojančios ar bankrutavusios įmonės turto pardavimo iš varžytynių tvarkos aprašas (toliau vadinama – šis Aprašas) reglamentuoja bankrutuojančių ar bankrutavusių juridinių asmenų, kurių bankroto procesai vykdomi pagal Lietuvos Respublikos įmonių bankroto įstatymą (Žin., 2001, Nr. 31-1010) (toliau vadinama – įmonė), įkeisto ir nekilnojamojo turto (toliau vadinama – turtas), pardavimo iš varžytynių organizavimą ir vykdymą.
2. Įmonių turtas parduodamas vadovaujantis šiuo Aprašu, išskyrus išimtis, kai bankroto proceso ypatumai nustatyti šių įmonių veiklą reglamentuojančiuose įstatymuose. 

3. Varžytynes organizuoja ir vykdo įmonės administratorius, o jeigu administratorius yra juridinis asmuo, – jo įgaliotas asmuo (toliau vadinama – varžytynių vykdytojas).

4. Įkeistas turtas parduodamas iš varžytynių pranešus apie tai įkaito turėtojui ar hipotekos kreditoriui. 

5. Iš varžytynių negali būti parduodamas ribotai esantis apyvartoje arba išimtas iš civilinės apyvartos turtas.

Lietuvos Respublikos strateginę reikšmę nacionaliniam saugumui turinčių įmonių ir įrenginių bei kitų nacionaliniam saugumui užtikrinti svarbių įmonių įstatymo (Žin., 2002, Nr. 103-4604) 3 straipsnio 1 dalyje nurodytų įmonių nekilnojamasis ir įkeistas turtas, taip pat 3 straipsnio 2 dalyje nurodytas turtas iš varžytynių parduodamas ar kitaip perleidžiamas tik juridiniams asmenims, atitinkantiems Lietuvos Respublikos strateginę reikšmę nacionaliniam saugumui turinčių įmonių ir įrenginių bei kitų nacionaliniam saugumui užtikrinti svarbių įmonių įstatymo 3 straipsnio 6 dalyje nurodytus reikalavimus.

6. Įmonei nuosavybės teise priklausančios akcinių bendrovių akcijos ir kiti vertybiniai popieriai, kurių apyvarta vykdoma vadovaujantis Lietuvos Respublikos finansinių priemonių rinkų įstatymo (Žin., 2007, Nr. 17-627) nuostatomis, parduodami vertybinių popierių apyvartą reglamentuojančių teisės aktų nustatyta tvarka. Įmonei nuosavybės teise priklausančios uždarosios akcinės bendrovės akcijos parduodamos kreditorių susirinkimo nustatyta tvarka. Uždarosios akcinės bendrovės, kurios akcijos parduodamos, akcininkai turi teisę akcijas įsigyti pirmumo tvarka. Uždarųjų akcinių bendrovių akcijos parduodamos didžiausią kainą pasiūliusiam asmeniui. 

7. Turto vertinimo tvarką nustato ir pradinę turto pardavimo kainą tvirtina kreditorių susirinkimas. 
II. SKELBIMAS APIE BŪSIMĄSIAS VARŽYTYNES

8. Varžytynių vykdytojas ne vėliau kaip likus 30 dienų iki varžytynių dienos perduoda Įmonių bankroto valdymo departamentui prie Ūkio ministerijos (toliau vadinama – Įmonių bankroto valdymo departamentas) šio Aprašo 9 punkte nurodytus duomenis, kuriuos Įmonių bankroto valdymo departamentas paskelbia leidinio „Valstybės žinios“ priede „Informaciniai pranešimai“. Informacija apie varžytynes leidinio „Valstybės žinios“ priede „Informaciniai pranešimai“ turi būti paskelbta ne vėliau kaip likus 20 dienų iki varžytynių dienos. Kreditorių susirinkimas gali pavesti varžytynių vykdytojui informaciją apie varžytynes papildomai paskelbti ir kituose leidiniuose. 
9. Leidinio „Valstybės žinios“ priedo „Informaciniai pranešimai“ skelbime apie varžytynes nurodoma:

9.1. varžytynių vieta, data ir laikas;

9.2. įmonės pavadinimas ir kodas;

9.3. varžytynių vykdytojo vardas ir pavardė, telefono ir fakso numeriai, el. pašto adresas;
9.4. banko pavadinimas ir sąskaitos, į kurią mokamas varžytynių dalyvio mokestis ir (ar) sumokama už varžytynėse nupirktą turtą, numeris;
9.5. parduodamo turto pavadinimas, trumpas apibūdinimas, o jeigu turtas įkeistas – įkeitimo žyma „Įkeista“;

9.6. pradinė pardavimo kaina ir pradinė pardavimo kaina antrosiose varžytynėse, jeigu pirmosios ir antrosios varžytynės skelbiamos, kaip nurodyta šio Aprašo 10 punkte;

9.7. parduodamo turto apžiūros vieta ir laikas;

9.8. varžytynių dalyvių registravimo pradžia ir pabaiga.

10. Skelbiant pirmąsias varžytynes, tame pačiame skelbime iš karto gali būti skelbiamos ir antrosios (jeigu pirmosios neįvyktų dėl šio Aprašo 28.1 ar 28.2 punktuose nurodytų priežasčių) arba pakartotinės (jeigu pirmosios neįvyktų dėl šio Aprašo 28.3 punkte nurodytų priežasčių) varžytynės, nurodoma jų vykdymo data pagal šio Aprašo 29.1 punkte nustatytą terminą. 

11. Leidinio „Valstybės žinios“ priede „Informaciniai pranešimai“ paskelbtos varžytynės gali būti atšaukiamos, jeigu iki varžytynių pradžios (paskelbto „Informaciniuose pranešimuose“ varžytynių laiko) paaiškėja aplinkybės, keliančios abejonių dėl būsimųjų paskelbtų varžytynių (ar dalies turto pardavimo) teisėtumo. Šiuo atveju varžytynių vykdytojas nedelsdamas raštu ir el. paštu pateikia Įmonių bankroto valdymo departamentui motyvuotą prašymą atšaukti leidinio „Valstybės žinios“ priede „Informaciniai pranešimai“ paskelbtas varžytynes (ar dalies turto pardavimą). Jeigu aplinkybės, keliančios abejonių dėl būsimųjų paskelbtų varžytynių (ar dalies turto pardavimo) teisėtumo, paaiškėja tik tada, kai nebėra galimybės paskelbti atšaukimą, varžytynių vykdytojas pateikia prašymą paskelbti, kad varžytynės (ar dalies turto pardavimas) neįvyks. Prašyme nurodoma atšaukimo ar nevykdymo priežastis, pridedamos atšaukimą ar nevykdymą pagrindžiančių dokumentų kopijos. Apie varžytynių (ar dalies turto pardavimo) atšaukimą ar nevykdymą privalomai paskelbiama ir leidiniuose, kuriuose buvo paskelbta apie varžytynių vykdymą. Išnykus aplinkybėms, dėl kurių varžytynės buvo atšauktos ar nevykdytos, jos skelbiamos iš naujo šio Aprašo nustatyta tvarka.

12. Jeigu leidinio „Valstybės žinios“ priede „Informaciniai pranešimai“ išspausdintame skelbime pastebima klaidų, kurios gali turėti esminės reikšmės turto pardavimui (pardavimo faktui ar pardavimo kainai), varžytynių vykdytojas nedelsdamas pateikia Įmonių bankroto valdymo departamentui prašymą išspausdinti šiame leidinyje skelbimą dėl klaidos atitaisymo. Jeigu klaidos atitaisymo neįmanoma paskelbti likus 10 dienų iki varžytynių dienos, varžytynių vykdytojo rašytiniu prašymu varžytynės atšaukiamos dėl neteisingų duomenų paskelbimo ir skelbiamos iš naujo šio Aprašo nustatyta tvarka.

13. Apie įkeisto turto pardavimą iš varžytynių (pradinę turto pardavimo kainą, varžytynių laiką ir vietą) varžytynių vykdytojas ne vėliau kaip likus 10 dienų iki varžytynių dienos raštu praneša įkaito turėtojui ar hipotekos kreditoriui. 
14. Išsamesnę informaciją apie varžytynėse parduodamą turtą teikia varžytynių vykdytojas. Informacija apie varžytynes ir jose parduodamą turtą skelbiama Įmonių bankroto valdymo departamento interneto svetainėje.

III. VARŽYTYNĖS

15. Varžytynėse neturi teisės dalyvauti įmonės, kurios turtas parduodamas, bankroto bylą nagrinėjantis teisėjas, varžytynių vykdytojas (jeigu varžytynių vykdytojas yra juridinio asmens įgaliotas asmuo – juridinio asmens įgaliotas asmuo, kiti juridinio asmens darbuotojai) ir šiame punkte nurodytų asmenų artimieji giminaičiai – tiesiosios linijos giminaičiai iki antrojo laipsnio imtinai (tėvai ir vaikai, seneliai ir vaikaičiai) ir šoninės linijos antrojo laipsnio giminaičiai (broliai ir seserys). 
16. Norintys dalyvauti varžytynėse asmenys privalo pasirašyti varžytynių dalyvio deklaraciją, kad nėra šio Aprašo 15 punkte nurodytų kliūčių jiems dalyvauti varžytynėse (šio Aprašo 1 priedas), ir pervesti į varžytynių skelbime nurodytą sąskaitą arba sumokėti į įmonės kasą prieš varžytynes per dalyvių registravimui skirtą laiką varžytynių dalyvio mokestį, kuris sudaro 10 procentų norimo įsigyti turto (turto objekto) pradinės pardavimo kainos. Asmens, nupirkusio turtą iš varžytynių, sumokėtas varžytynių dalyvio mokestis (arba prieš varžytynes sumokėta didesnė suma) įskaitomas į pirkimo kainą.

17. Atšaukus varžytynes, joms pasibaigus arba jas paskelbus neįvykusiomis dėl šio Aprašo 28.1 ir 28.2 punktuose nurodytų priežasčių, varžytynių dalyvio mokestis (arba prieš varžytynes sumokėta didesnė suma) ne vėliau kaip per 7 dienas nuo įvykusio fakto dienos grąžinamas jį sumokėjusiam turto nepirkusiam asmeniui. Jeigu varžytynių laimėtojas per šio Aprašo 24 punkte nustatytą terminą nesumoka visos sumos ar paaiškėja, kad jis neturėjo teisės dalyvauti varžytynėse, jam per 7 dienas grąžinamas tik sumokėtos sumos ir varžytynių dalyvio mokesčio skirtumas, o varžytynių dalyvio mokestis negrąžinamas. 

18. Varžytynių vykdytojas varžytynių dalyviui, pateikusiam banko patvirtintą mokėjimo pavedimą arba kasos pajamų orderio kvitą, kuriame nurodyta ne mažesnė už varžytynių dalyvio mokestį sumokėta suma, išduoda kortelę su stambiu šriftu įrašytu varžytynių dalyvio numeriu.
19. Asmuo, pageidaujantis būti varžytynių žiūrovu, į patalpą, kurioje turi vykti varžytynės, įleidžiamas už kreditorių susirinkimo nustatytą mokestį, kuris sumokamas varžytynių vietoje. Gautos lėšos pervedamos į šio Aprašo 9.4 punkte nurodytą sąskaitą.

20. Pradėjęs varžytynes, varžytynių vykdytojas paskelbia parduodamo turto pavadinimą, jį apibūdina, paskelbia pradinę kainą, kreditorių susirinkimo nustatytą kainos didinimo intervalą ir klausia: „Kas siūlo pradinę kainą?“ Varžytynių dalyvis, siūlydamas kainą, turi pakelti kortelę su varžytynių dalyvio numeriu, nukreiptu į varžytynių vykdytoją, ir garsiai paskelbti savo siūlomą kainą. Jeigu pradinė kaina pasiūloma, varžytynių vykdytojas klausia: „Kas daugiau?“ Kiekvieną pasiūlytą kainą varžytynių vykdytojas paskelbia žodžiu. Kai didesnės kainos niekas nepasiūlo, varžytynių vykdytojas 3 kartus klausia: „Kas daugiau?“ Jeigu po trečiojo paklausimo didesnės kainos niekas nepasiūlo, varžytynių vykdytojas žodžiu paskelbia, kad turtas parduotas. Didžiausią kainą pasiūlęs varžytynių dalyvis laikomas varžytynių laimėtoju.

21. Varžytynių metu dėl kiekvieno parduodamo turto objekto pildomi varžytynių protokolo (šio Aprašo 2 priedas) du egzemplioriai, kuriuos, pasibaigus varžytynėms, pasirašo varžytynių vykdytojas ir varžytynių laimėtojas (jeigu jis yra, t. y. jeigu varžytynės laikomos įvykusiomis). Šio Aprašo 24 punkte nurodytu atveju pratęsus visos sumos sumokėjimo terminą, tai nedelsiant įrašoma varžytynių protokole (abiejuose egzemplioriuose), pasirašomi varžytynių protokolo papildymai. Paaiškėjus, kad varžytynės neįvyko dėl šio Aprašo 28.3 punkte nurodytos priežasties, varžytynių vykdytojas, pasibaigus nustatytam visos sumos sumokėjimo terminui, ne vėliau kaip kitą dieną atitinkamai papildo varžytynių protokolą ir pasirašo varžytynių protokolo papildymą. 

22. Vienas varžytynių protokolo egzempliorius lieka įmonėje, kitas įteikiamas varžytynių laimėtojui. 
23. Prie įmonėje liekančio varžytynių protokolo egzemplioriaus pridedama:

23.1. varžytynėse dalyvavusių asmenų sąrašas (pagal numerius, nurodytus varžytynių dalyvių kortelėse), kuriame nurodoma: 
23.2. fizinio asmens vardas ir pavardė, adresas, sąskaitos, į kurią šio Aprašo 17 punkte nustatyta tvarka grąžinama prieš varžytynes sumokėta suma, numeris;
23.3. juridinio asmens pavadinimas, kodas, buveinė, sąskaitos, į kurią šio Aprašo 17 punkte nustatyta tvarka grąžinama prieš varžytynes sumokėta suma, numeris;
23.4. leidinio „Valstybės žinios“ priede „Informaciniai pranešimai“ išspausdinto skelbimo apie varžytynes kopija (nurodomi leidinio data ir numeris);

23.5. varžytynių laimėtojo prašymas pratęsti visos sumos, už kurią jis pirko turtą, sumokėjimo terminą, kai jis pateikiamas šio Aprašo 24 punkte nustatyta tvarka.
IV. ATSISKAITYMAS UŽ ĮSIGYTĄ IŠ VARŽYTYNIŲ TURTĄ IR 
VARŽYTYNIŲ AKTO SURAŠYMAS

24. Varžytynių laimėtojas per 10 dienų po varžytynių dienos turi pateikti varžytynių vykdytojui banko patvirtintą (-us) mokėjimo pavedimą (-us) ar įmonės kasos pajamų orderio kvitą (-us), patvirtinantį (-čius), kad į įmonės sąskaitą sumokėta visa suma, už kurią jis pirko turtą. Jeigu nekilnojamojo turto objektas parduotas už ne mažesnę kaip 100000 litų sumą, varžytynių laimėtojo prašymu visos sumos sumokėjimo terminas gali būti pratęstas iki vieno mėnesio. Šiuo atveju varžytynių laimėtojas ne vėliau kaip per 10 dienų po varžytynių dienos pateikia varžytynių vykdytojui pagrįstą prašymą pratęsti sumokėjimo terminą. Prašymą vizuoja kreditorių susirinkimo pirmininkas, prašyme nurodydamas motyvuotą galutinį sumokėjimo terminą arba motyvus, kodėl atsisakoma pratęsti šį terminą. Varžytynių vykdytojas, gavęs kreditorių susirinkimo pirmininko sutikimą pratęsti terminą, tai įrašo varžytynių protokole šio Aprašo 21 punkte nustatyta tvarka. 
25. Varžytynių vykdytojas, gavęs iš varžytynių laimėtojo banko patvirtintą mokėjimo pavedimą (-us) ar įmonės kasos pajamų orderio kvitą (-us), patvirtinantį (-čius), kad sumokėta visa suma už pirktą turtą, surašo varžytynių akto (šio Aprašo 3 priedas) du egzempliorius (o jeigu perduodamas turtas įkeistas – 3 egzempliorius), kuriuos pasirašo varžytynių laimėtojas ir varžytynių vykdytojas. Kai varžytynių laimėtojas – juridinis asmuo, jo vadovo ar įgalioto asmens parašas turi būti patvirtintas juridinio asmens antspaudu, jeigu jis privalo turėti antspaudą. Varžytynių aktą tvirtina kreditorių susirinkimo pirmininkas. Trečiąjį varžytynių akto egzempliorių varžytynių vykdytojas pateikia hipotekos teisėjui.
26. Jeigu varžytynių laimėtojas per šio Aprašo 24 punkte nustatytą terminą nesumoka visos sumos, už kurią iš varžytynių pirko turtą, varžytynės laikomos neįvykusiomis. Varžytynių vykdytojas varžytynių neįvykimo priežastį nurodo varžytynių protokole šio Aprašo 21 punkte nustatyta tvarka. 
27. Varžytynių aktas prilyginamas notaro patvirtintai pirkimo–pardavimo sutarčiai ir yra nuosavybės teisę patvirtinantis dokumentas. Hipotekos teisėjui gavus varžytynių aktą ir dokumentus, įrodančius, kad lėšos už parduotą įkeistą turtą, atėmus administravimo išlaidoms sumokėti kreditorių susirinkimo patvirtintą sumą, pervestos į įkaito turėtojo, hipotekos kreditoriaus sąskaitą jo reikalavimams tenkinti ir priėmus nutartį baigti hipoteką ar įkeitimą, hipoteka ar įkeitimas išregistruojami teisės aktų nustatyta tvarka. 
V. NEĮVYKUSIOS VARŽYTYNĖS

28. Varžytynės laikomos neįvykusiomis ir tai įrašoma varžytynių protokole, jeigu:

28.1. varžytynėse nedalyvavo nė vienas pirkėjas;

28.2. nė vienas iš varžytynių dalyvių nepasiūlo lygios ar didesnės už pradinę pardavimo kainą sumos;
28.3. varžytynių dalyvis, pasiūlęs didžiausią kainą, neįvykdė šio Aprašo 24 punkte nurodytų reikalavimų arba paaiškėja, kad jis pagal šio Aprašo 15 punkto nuostatas neturėjo teisės dalyvauti varžytynėse.

29. Varžytynėms neįvykus: 

29.1. varžytynių vykdytojas ne anksčiau kaip po 10 dienų ir ne vėliau kaip po 30 dienų nuo paskelbtų pirmųjų varžytynių dienos vykdo antrąsias (pirmosioms neįvykus dėl šio Aprašo 28.1 ar 28.2 punktuose nurodytų priežasčių) arba pakartotines (pirmosioms neįvykus dėl šio Aprašo 28.3 punkte nurodytų priežasčių) varžytynes, jeigu apie jas buvo paskelbta šio Aprašo 10 punkte nurodyta tvarka. Jeigu paskelbtų pakartotinių varžytynių dieną šio Aprašo 24 punkte nustatyta tvarka pratęstas galutinis visos sumos sumokėjimo terminas dar nepasibaigęs, iškilus būtinybei (varžytynių laimėtojui iki pratęsto termino nesumokėjus visos sumos), pakartotinės varžytynės skelbiamos iš naujo šio Aprašo II skyriuje nustatyta tvarka;

29.2. šio Aprašo II skyriuje nustatyta tvarka skelbiamos antrosios (pirmosioms neįvykus dėl šio Aprašo 28.1 ar 28.2 punktuose nurodytų priežasčių) arba pakartotinės (pirmosioms neįvykus dėl šio Aprašo 28.3 punkte nurodytų priežasčių) varžytynės, jeigu apie antrąsias ar pakartotines varžytynes nebuvo paskelbta šio Aprašo 10 punkte nurodyta tvarka. 
30. Antrosiose varžytynėse kreditorių susirinkimo sprendimu gali būti mažinama turto pardavimo kaina. Pakartotinėse varžytynėse (varžytynėms neįvykus dėl šio Aprašo 28.3 punkte nurodytų priežasčių) pradinė turto pardavimo kaina negali būti mažinama. Antrosios ir pakartotinės varžytynės skelbiamos ir vykdomos pagal šio Aprašo reikalavimus.

31. Neparduotą įkeistą turtą varžytynių vykdytojas per 3 darbo dienas po bet kurių neįvykusių varžytynių raštu pasiūlo perimti įkaito turėtojui, hipotekos kreditoriui:
31.1. už nustatytą pradinę turto pardavimo kainą, jeigu varžytynės neįvyksta dėl šio Aprašo 28.1 ar 28.2 punktuose nurodytų priežasčių;

31.2. už varžytynių laimėtojo pasiūlytą kainą, jeigu varžytynės neįvyksta dėl šio Aprašo 28.3 punkte nurodytų priežasčių. 

32. Antrosiose (ar antrųjų varžytynių pakartotinėse) varžytynėse nepardavus įkeisto turto ir įkaito turėtojui, hipotekos kreditoriui atsisakius perimti turtą, turto pardavimo klausimas sprendžiamas šio Aprašo 33 punkte nustatyta tvarka.

33. Kaip panaudoti antrosiose (ar antrųjų varžytynių pakartotinėse) varžytynėse neparduotą turtą, sprendžia kreditorių susirinkimas.

34. Kreditorių susirinkimas gali nutarti:
34.1. įpareigoti varžytynių vykdytoją tęsti turto pardavimą iš varžytynių šio Aprašo nustatyta tvarka kreditorių susirinkimo patvirtintomis kainomis; 

34.2. įpareigoti varžytynių vykdytoją parduoti turtą be varžytynių kreditorių susirinkimo nustatyta tvarka ir patvirtintomis parduodamo turto kainomis; 

34.3. perduoti turtą kreditorių susirinkimo nustatyta tvarka;

34.4. kitaip disponuoti turtu.

35. Be varžytynių parduoto turto pirkimo–pardavimo sutartis ir (ar) perdavimo aktas prilyginami notaro patvirtintai sutarčiai ir yra nuosavybės teisę patvirtinantys dokumentai. Perdavimo aktą tvirtina kreditorių susirinkimo pirmininkas. Hipotekos teisėjui gavus be varžytynių parduoto turto pirkimo–pardavimo sutartį ir dokumentus, įrodančius, kad lėšos už parduotą įkeistą turtą, atėmus administravimo išlaidoms sumokėti kreditorių susirinkimo patvirtintą sumą, pervestos į įkaito turėtojo, hipotekos kreditoriaus sąskaitą jo reikalavimams tenkinti, ir (ar) perdavimo aktą, ir priėmus nutartį baigti hipoteką ar įkeitimą, hipoteka ar įkeitimas išregistruojami teisės aktų nustatyta tvarka. 
VI. BAIGIAMOSIOS NUOSTATOS

36. Varžytynių vykdytojo veiksmai dėl šiame Apraše nustatytų varžytynių vykdymo procedūrų pažeidimo ir turto pardavimo skundžiami teisės aktų nustatyta tvarka. 

––––––––––––––––––––

Bankrutuojančios ar bankrutavusios įmonės
turto pardavimo iš varžytynių tvarkos aprašo

1 priedas

(Deklaracijos formos pavyzdys)

VARŽYTYNIŲ DALYVIO DEKLARACIJA

	

	(data)

	

	(vietovė)


	Aš,
	
	, asmens kodas
	
	,

	
	(fizinio asmens, juridinio asmens įgalioto asmens vardas ir pavardė)
	
	

	gyvenantis
	
	,

	
	(adresas)

	deklaruoju, kad man nėra kliūčių, nurodytų Bankrutuojančios ar bankrutavusios įmonės turto pardavimo iš varžytynių tvarkos aprašo, patvirtinto Lietuvos Respublikos Vyriausybės 2001 m. liepos 3 d. 

	nutarimu Nr. 831, 15 punkte, dalyvauti 
	
	vyksiančiose 
	

	
	(varžytynių data)
	
	(įmonės, kurios

	
	turto pardavimo varžytynėse.

	turtas parduodamas, pavadinimas)
	


	Varžytynių dalyvis 
	
	
	

	
	(parašas)
	
	(fizinio asmens, juridinio asmens įgalioto asmens vardas ir pavardė)


Bankrutuojančios ar bankrutavusios įmonės
turto pardavimo iš varžytynių tvarkos aprašo

2 priedas

(Protokolo formos pavyzdys)

	


(bankrutuojančios ar bankrutavusios įmonės pavadinimas)

VARŽYTYNIŲ PROTOKOLAS

	
	Nr.
	

	(data)



	(vietovė)


	Vadovaudamasis kreditorių susirinkimo (20
	 
	m.
	
	d. protokolas Nr. 
	
	)

	sprendimu, turto pardavimo varžytynes vykdo 
	
	.

	
	(varžytynių vykdytojo vardas ir pavardė)
	

	Varžytynės paskelbtos
	
	

	
	(„Valstybės žinių“ priedo „Informaciniai pranešimai“ išleidimo data, numeris, skelbime 
	

	
	.

	
	nurodytas varžytynių laikas)
	

	Varžytynių vieta, pradžia ir pabaiga
	
	.

	Varžytynėse dalyvavo:
	

	fiziniai asmenys:
	
	

	
	(vardai ir pavardės, asmens kodai, gyvenamosios vietos, bankų pavadinimai, atsiskaitomųjų sąskaitų numeriai)
	

	
	;

	juridiniai asmenys:
	
	

	
	(kodai, buveinės, bankų pavadinimai, atsiskaitomųjų sąskaitų numeriai; juridinių asmenų įgaliotų asmenų 

	
	.

	vardai ir pavardės, asmens kodai)
	

	Asmenys, kuriems neleista dalyvauti varžytynėse:
	
	

	
	(vardai ir pavardės, asmens kodai)
	

	
	.

	Parduodamo turto pavadinimas
	
	.

	Parduodamo turto pradinė kaina
	
	Lt.

	
	(suma skaičiais ir žodžiais)
	

	Kainos didinimo intervalas
	
	Lt.

	
	(suma skaičiais ir žodžiais)
	

	Didžiausia pasiūlyta kaina
	
	Lt.

	
	(suma skaičiais ir žodžiais)
	

	Varžytynių laimėtojas
	
	.

	
	(fizinio asmens vardas ir pavardė, asmens kodas arba juridinio asmens pavadinimas, kodas)
	

	Prieš varžytynes varžytynių laimėtojas sumokėjo:

	varžytynių dalyvio mokestį
	
	Lt;

	
	(suma skaičiais ir žodžiais)
	

	kitą papildomą sumą 
	
	Lt.

	
	(suma skaičiais ir žodžiais)
	

	Varžytynių laimėtojas iki 
	
	privalo sumokėti į sąskaitą

	(galutinis mokėjimo terminas)

	

	(sąskaitos numeris, banko pavadinimas)

	likusią sumą
	
	Lt.

	
	(suma skaičiais ir žodžiais)
	


	Varžytynės neįvyko
	

	
	(priežastis pagal Bankrutuojančios ar bankrutavusios įmonės turto pardavimo iš varžytynių tvarkos aprašo, patvirtinto Lietuvos Respublikos Vyriausybės 2001 m. liepos 3 d. nutarimu Nr. 831, 28.1 arba 28.2 punktus)


	Varžytynių vykdytojas 

	
	(parašas)
	
	(vardas ir pavardė)

	Protokolą surašęs asmuo

	
	(parašas)
	
	(vardas ir pavardė)

	Varžytynių laimėtojas 

	
	(parašas)
	
	(fizinio asmens, juridinio asmens įgalioto asmens vardas ir pavardė)


VARŽYTYNIŲ PROTOKOLO _________ Nr. ________ PAPILDYMAS

(data)

	
	Nr.
	

	(data)

	

	(vietovė)

	

	Varžytynių laimėtojo 
	
	prašymu 
	

	
	(prašymo data)
	
	(suma skaičiais ir žodžiais)
	

	
	
	
	
	Lt

	sumos galutinis sumokėjimo terminas pratęstas iki 
	
	.

	
	(data )
	


	Varžytynių vykdytojas 

	
	(parašas)
	
	(vardas ir pavardė)

	Varžytynių laimėtojas 

	
	(parašas)
	
	(fizinio asmens, juridinio asmens įgalioto asmens vardas ir pavardė)


VARŽYTYNIŲ PROTOKOLO _________ Nr. ________ PAPILDYMAS

 (data)

	
	Nr.
	

	(data)

	

	(vietovė)

	Varžytynės neįvyko
	

	
	(priežastis pagal Bankrutuojančios ar bankrutavusios įmonės turto pardavimo iš varžytynių tvarkos aprašo 28.3 punktą)


	Varžytynių vykdytojas 

	
	(parašas)
	
	(vardas ir pavardė)


Bankrutuojančios ar bankrutavusios įmonės
turto pardavimo iš varžytynių tvarkos aprašo
3 priedas

(Akto formos pavyzdys)

	


(bankrutuojančios ar bankrutavusios įmonės pavadinimas)

TVIRTINU

Kreditorių susirinkimo pirmininkas

	


(pareigų pavadinimas)


(parašas) 

	


 (vardas ir pavardė)

	


 (data)

VARŽYTYNIŲ AKTAS 

	
	Nr.
	

	(data)



	(vietovė)


	Vadovaudamasis 20
	
	m. 
	
	d. įvykusių varžytynių rezultatais,

	

	(varžytynių vykdytojo vardas ir pavardė)

	perduoda, o
	
	,

	(pirkėjo vardas ir pavardė, asmens kodas ir adresas; juridinio asmens pavadinimas, kodas ir buveinė (adresas)
	

	atstovaujamas
	
	,

	(juridinio asmens įgalioto asmens pareigos, vardas ir pavardė, atstovavimo pagrindas)
	

	priima nuosavybėn
	

	(turto pavadinimas ir duomenys, kurių reikia šiam turtui registruoti Lietuvos Respublikos įstatymų nustatyta tvarka)

	
	,

	kurio kaina
	
	Lt.

	
	(suma skaičiais ir žodžiais)
	

	Visa suma už nupirktą turtą sumokėta 20
	
	m.
	
	d.


Šis aktas surašytas 3 egzemplioriais, kurių kiekvienas turi vienodą juridinę galią ir yra nuosavybės teisę patvirtinantis dokumentas. 
	Perdavė
	
	

	
	(parašas)
	
	(varžytynių vykdytojo vardas ir pavardė)


(A. V.)

	
	
	

	Priėmė
	
	

	
	(parašas)
	
	(pirkėjo arba pirkėjo įgalioto asmens vardas ir pavardė)


(A. V.)

